# O B R A Z L O Ž E NJ E

**Uz Nacrt Odluke o ugostiteljskoj djelatnosti na području Grada Zadra**

Zakonom o ugostiteljskoj djelatnosti *(NN 85/15, 121/16, 99/18, 25/19, 98/19, 32/20, 42/20 i 126/21)* (u daljnjem tekstu : Zakon) su jedinicama lokalne samouprave dane šire ovlasti glede uređenja radnog vremena ugostiteljskih objekata, s ciljem da one, vodeći računa o potrebama gostiju, ali i građana, odrede drugačije radno vrijeme, od onog koje je propisano Zakonom kao minimalno. Sukladno članku 9. st 2. Zakona predstavničko tijelo jedinice lokalne samouprave svojom odlukom:

* propisuju radno vrijeme ugostiteljskih objekata iz skupine "Objekti jednostavnih usluga“ i ugostiteljskih objekata iz skupine "Catering objekti“,
* propisuju radno vrijeme prostora za usluživanje na otvorenom ugostiteljskih objekata,
* određuju lokacije izvan naseljenih područja naselja, unutar kojih ugostiteljski objekti iz skupine "Restorani“ i "Barovi“ mogu raditi od 0.00-24.00 sata,
* propisuju razloge za određivanje ranijeg završetka radnog vremena pojedinih ugostiteljskih objekata,
* mogu produžiti propisano radno vrijeme ugostiteljskih objekata iz skupine "Restorani“ i "Barovi“ koji sukladno Zakonu mogu raditi od 6.00 do 24.00 sata, (bilo svih ili samo pojedinih vrsta ugostiteljskih objekata), uz propisivanje uvjeta koji moraju biti ispunjeni za rad ugostiteljskog objekta u produženom radnom vremenu, uz mišljenje turističkog vijeća turističke zajednice toga područja.

# Novine u odnosu na dosadašnju Odluku

Nacrtom prijedloga Odluke, u odnosu na dosadašnju Odluku propisano je i:

* radno vrijeme ugostiteljskih objekata iz skupine "Catering objekti“,
* radno vrijeme u kojem se ugostiteljske usluge mogu pružati u Obiteljskom poljoprivrednom gospodarstvu (OPG-u),
* radno vrijeme u kojem se mogu pružati ugostiteljske usluge na otvorenom dijelu ugostiteljskog objekta,
* uporaba elektroakustičnih i akustičnih uređaja na prostoru za usluživanje na otvorenom ugostiteljskih objekata,
* mogućnost određivanja dužeg radnog vremena ugostiteljskih objekata iz skupine "Restorani" i "Barovi" za vrijeme trajanja manifestacija, sajmova, sportskih događanja, koncerata i sličnih događaja od značaja za Grad Zadar odlukom Gradonačelnika,
* nadzor nad provedbom Odluke u dijelu koji se odnosi na zaštitu od buke koji provodi komunalno redarstvo Grada Zadra.

Također izmijenjeni su:

* razlozi za određivanje ranijeg završetka pojedinih ugostiteljskih objekata iz skupine „Restorani“ i „Barovi“ i
* uvjeti za određivanje kasnijeg završetka radnog vremena ugostiteljskih objekata iz skupine „Restorani“ i „Barovi“.

Sukladno članku 2. stavcima 1. i 2. Prekršajnog zakona *(„Narodne novine“, broj: 107/07, 39/13, 157/13, 110/15, 70/17, 118/18 i 114/22 – dalje u tekstu: Prekršajni zakon*) prekršaji i prekršajno pravne sankcije mogu se propisivati zakonom i odlukama jedinica lokalne i područne (regionalne) samouprave te ih jedinice lokalne i područne (regionalne) samouprave mogu propisivati samo za povrede propisa koje one donose na temelju svoje nadležnosti utvrđene Ustavom i zakonom.

Temeljem članka 11. Zakona o pravu na pristup informacijama *(NN br. 25/13, 85/15 i 69/22)* u cilju upoznavanja javnosti s nacrtom prijedloga Odluke o lokacijama i uvjetima za održavanje javnih skupova i manifestacija na području Grada Zadra, pribavljanja mišljenja, primjedbi i prijedloga javnosti, te u konačnici donošenja što kvalitetnijeg dokumenta, predlaže se za nacrt predmetne Odluke provesti javno savjetovanje.

|  |
| --- |
| **Rok za očitovanje zainteresirane javnosti je zaključno s danom** **17. ožujka 2023. godine** |

|  |
| --- |
| **Mišljenja, primjedbe, prijedlozi mogu se dostaviti putem *Obrasca sudjelovanja javnosti* ili direktno na adresu e-pošte:****gospodarstvo1@grad-zadar.hr** |

 **v.d. PROČELNIKA**

 **Mate Pinčić, dipl.oec.**